**Chivuţa răsăriteană**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mâna ta miroase-a vară

Ochiul tău, a gând de seară,

Şi-n genunchi, de primăvară,

Înfloreşte-o piatră rară.

Nu-i nici sus, nu e nici jos,

Dar mă taie pân’ la os

Şi nu-mi este de folos,

Când din ea ce-i sec am scos.

Mâna ta, câmp de cicori,

Gândul – drumul pân’ la nori,

Ochiul palid, uneori,

Înfloreşte-n loc de flori.

Nu sunt jos, nu sunt nici sus,

Drum de gânduri m-a tot dus

De la Est pân’ la Apus –

Tot ce-i spus e şi nespus.

3 iulie 2016, Constanţa